Държавен вестник, бр. 100, 2021 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  100
IV. Методите за оценка на съотношението 
„експозиция – ефект“ може да се прилагат и 
в специфични случаи, като:
а) групи от населението, чувствителни 
към шума;
б) сгради със специална изолация срещу 
шум;
в) сгради с тиха фасада (когато за една от 
страните на сградата стойността на показа­
теля L24 е с повече от 20 dB(A) по-ниска от 
другите страни, измерен на 4 m от основата 
и на 2 m пред нея);
г) тонален или импулсен шум;
д) други специфични случаи, вкл. сгради, 
подлежащи на усилена защита от шум.
V. За оценка на вредните ефекти на шума 
допълнително се използват и общовалидните 
методи, намиращи приложение в областта 
на епидемиологията на незаразните болести. 
Тяхната цел е да се определят приоритетните 
области, очертаващи се като проблемни при 
експозицията на шум, с оглед намаляване на 
здравния риск от въздействието му. Един от 
тези методи е анкетният метод:
Анкетният метод дава възможност за 
идентифициране както на рисковия фактор, 
така и на вредните здравни ефекти за експо­
нираното население.
1. Методът идентифицира:
а) границите и степента на дискомфорт 
при излагане на шум;
б) основните източници на шум, оказващи 
неблагоприятно въздействие;
в) времето от денонощието, в което тези 
източници оказват въздействие;
г) продължителността на отрицателното 
шумово въздействие в отделните части на 
денонощието (в часове).
2. Организирането и планирането на анкет­
но проучване се съобразява с изискванията за:
а) подбор и обем на изследвания контингент;
б) създаване и съхраняване на базата данни;
в) последваща обработка на данните от 
анкетните карти с подходящи статистически 
методи за оценка на вероятната връзка между 
шум и здраве.
3. Прилагането на метода позволява фор­
мулирането на подходящи мерки и разра­
ботването на профилактични програми за 
намаляване и предотвратяване на неблагопри­
ятното въздействие на шума при източника 
на възникването му, по пътя на неговото 
разпространение и в мястото на шумовото 
въздействие.
За оценка на шумовата експозиция и ответ­
ната реакция на населението са необходими 
данни, изясняващи:
а) броя, възрастовия състав и здравното 
състояние на хората, подложени на шум;
б) евентуалното шумово натоварване в 
производствена среда (ако има такова) с оглед 
оценка на общата шумова експозиция;
в) тежестта, съобразена с граничните стой­
ности на нивата на шума, времетраенето и 
период от денонощието (ден, вечер или нощ) 
на шумово въздействие;
г) характеристиката на основния въздейст­
ващ шум (съгласно анкетната карта);
д) индивидуалната оценка на шума от хо­
рата, подложени на неговото влияние.
За получаването на статистически данни е 
необходима представителна извадка и използ­
ването на адекватна статистическа обработка.
Информацията относно нивата на шум 
през времето на денонощието, за което са 
получени данни за смущаващо въздействие, 
се осигурява чрез измервания, съпътстващи 
провеждането на анкетното проучване.
Анкетната карта освен посочените въпроси 
може да се допълва и с други специфични въп­
роси в зависимост от целта на изследването.
Забележка. Посоченият анкетен метод за 
оценка на вредните ефекти върху здравето, 
предизвикани от шума, е препоръчителен. За 
оценка на вредните ефекти от шума могат да се 
използват и други методи, намиращи приложение 
в областта на епидемиологията на незаразните 
болести.
Анкетна карта за оценка на въздействието на шума
А.1
Данни за анкети­
рания:
1. Адрес:
2. Пол: 
3. Възраст:
4. Граждански статус: неомъжена/неженен, омъжена/женен или съжител­
ство на семейни начала
5. Образование: основно/средно/професионално/висше
6. Упражнявана професия:
7. Предходно занятие:
8. Общ трудов стаж:
9. Подлагане на производствен шум (бр. години):
10. Наличие на хронични заболявания (бр. години):
сърдечносъдови/неврологични/язвена болест/болест на ухото (глухота, 
понижен слух, отит, неврит)/друго:
11. Продължителност на работа: 32 часа и повече в седмица/между 19 
и 32 часа в седмица/по-малко от 19 часа в седмица/домакиня/домакин, 
пенсионер, учи, доброволец, безработен, инвалид
12. Спане през деня: да/не (поради нощна смяна/учи/безработен)
13. Продължителност на пребиваване в жилището: